CELEX: 62021TB0095
Language: el
Date: 2021-06-22 00:00:00
Title: Υπόθεση T-95/21 R: Διάταξη του Προέδρου του Γενικού Δικαστηρίου της 22ας Ιουνίου 2021 — Πορτογαλία κατά Επιτροπής [Ασφαλιστικά μέτρα – Κρατικές ενισχύσεις – Καθεστώς ενισχύσεων που έθεσε σε εφαρμογή η Πορτογαλία υπέρ της ελεύθερης ζώνης της Μαδέρας – Εφαρμογή του εν λόγω καθεστώτος ενισχύσεων κατά παράβαση των αποφάσεων C(2007) 3037 τελικό και C(2013) 4043 τελικό της Επιτροπής – Απόφαση που κηρύσσει το καθεστώς ενισχύσεων παράνομο και ασυμβίβαστο με την εσωτερική αγορά και διατάσσει την ανάκτηση των ενισχύσεων – Αίτηση λήψεως προσωρινών μέτρων – Έλλειψη επείγοντος]

9.8.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 320/38
            
         
      Διάταξη του Προέδρου του Γενικού Δικαστηρίου της 22ας Ιουνίου 2021 — Πορτογαλία κατά Επιτροπής
      (Υπόθεση T-95/21 R)
      (Ασφαλιστικά μέτρα - Κρατικές ενισχύσεις - Καθεστώς ενισχύσεων που έθεσε σε εφαρμογή η Πορτογαλία υπέρ της ελεύθερης ζώνης της Μαδέρας - Εφαρμογή του εν λόγω καθεστώτος ενισχύσεων κατά παράβαση των αποφάσεων C(2007) 3037 τελικό και C(2013) 4043 τελικό της Επιτροπής - Απόφαση που κηρύσσει το καθεστώς ενισχύσεων παράνομο και ασυμβίβαστο με την εσωτερική αγορά και διατάσσει την ανάκτηση των ενισχύσεων - Αίτηση λήψεως προσωρινών μέτρων - Έλλειψη επείγοντος)
      (2021/C 320/43)
      Γλώσσα διαδικασίας: η πορτογαλική
      
         Διάδικοι
      
      
         Αιτούσα: Πορτογαλική Δημοκρατία (εκπρόσωποι: L. Inez Fernandes, L. Borrego, P. Barros da Costa, M. Marques και A. Soares de Freitas, επικουρούμενοι από τους M. Gorjão Henriques και A. Saavedra, δικηγόρους)
      
         Καθής: Ευρωπαϊκή Επιτροπή (εκπρόσωποι: P. Arenas και G. Braga da Cruz)
      
         Αντικείμενο
      
      Προσφυγή δυνάμει των άρθρων 278 και 279 ΣΛΕΕ με την οποία ζητείται η λήψη προσωρινών μέτρων προκειμένου, αφενός, να ανασταλεί η εκτέλεση της αποφάσεως C(2020) 8550 τελικό της Επιτροπής, της 4ης Δεκεμβρίου 2020, σχετικά με το καθεστώς ενισχύσεων SA.21259 (2018/C) (πρώην 2018/NN) το οποίο έθεσε σε εφαρμογή η Πορτογαλία υπέρ της ελεύθερης ζώνης της Μαδέρα (ΕΖΜ) — Καθεστώς III και, αφετέρου, να υποχρεωθεί η Επιτροπή να μην δημοσιεύσει στην Επίσημη Εφημερίδα της Ευρωπαϊκής Ένωσης την απόφαση αυτή έως ότου εκδοθεί απόφαση στην κύρια διαδικασία.
      
         Διατακτικό
      
      Ο Πρόεδρος του Γενικού Δικαστηρίου διατάσσει:
      
                  1)
               
               
                  Απορρίπτει την αίτηση ασφαλιστικών μέτρων.
               
            
                  2)
               
               
                  Επιφυλάσσεται ως προς τα δικαστικά έξοδα.